Diari Oficial de la Generalitat Valenciana


Sumari del DOGV 5722, del 12-03-2008 (2008/3108)

ORDE de 25 de febrer de 2008, de la Conselleria d'Agricultura, Pesca i Alimentació, per la qual es modifica l'Orde de 16 de gener de 2008, de la Conselleria d'Agricultura, Pesca i Alimentació, per la qual s'establixen les bases reguladores de les ajudes destinades a fomentar la jubilació anticipada dels agricultors i treballadors agrícoles a la Comunitat Valenciana.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5722

Data del DOGV
:   12-03-2008

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2008/3108


Data del document
:   25-02-2008

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Correcció d'errades

Anàlisi jurídica

 Descriptors 

:   * mà d'obra agrícola
    * cooperativa agrícola
    * explotació agrària en comú
    * suport econòmic
    * agricultor
    * jove agricultor
    * agricultora
    * jubilació anticipada
    * ajuda pública

ORDE de 25 de febrer de 2008, de la Conselleria d'Agricultura, Pesca i Alimentació, per la qual es modifica l'Orde de 16 de gener de 2008, de la Conselleria d'Agricultura, Pesca i Alimentació, per la qual s'establixen les bases reguladores de les ajudes destinades a fomentar la jubilació anticipada dels agricultors i treballadors agrícoles a la Comunitat Valenciana. [2008/3108]  
En el Programa de Desenvolupament Rural per a la Comunitat Valenciana 2007-2013 s'ha eliminat el complement anual de jubilació; per tant, cal adequar el contingut de l'Orde de 16 de gener de 2008, de la conselleria d'Agricultura, Pesca i Alimentació, per la qual s'establixen les bases reguladores de les ajudes destinades a fomentar la jubilació anticipada dels agricultors i treballadors agrícoles a la Comunitat Valenciana, a este programa.  
D'altra banda, en la disposició final primera de la Llei 45/2007, de 13 de desembre, per al Desenvolupament Sostenible del Medi Rural, es modifica el primer paràgraf de l'apartat 5 de l'article 2 de la Llei 19/1995, de 4 de juliol, de Modernització de les Explotacions Agràries, quant a la definició d'agricultor professional, que cal adaptar en la present Orde de 16 de gener de 2008.  
Per això, i en virtut de les facultats que em conferix l'article 35 de la Llei 5/1983, de 30 de desembre, del Consell i l'article 47.3 del Decret Legislatiu de 26 de juny de 1991, pel qual s'aprova el text refós de la Llei d'Hisenda Pública de la Generalitat.   
ORDENE  
Article 1  
Es modifica el punt f de l'article 2 de l'Orde de 16 de gener de 2008, de la conselleria d'Agricultura, Pesca i alimentació, que passa a tindre la redacció següent:  
«Agricultor professional: la persona física titular d'una explotació agrícola, ramadera o forestal que requerisca un volum d'ocupació almenys d'una unitat de treball anual i que obtinga almenys el 25% de la seua renda d'activitats agràries.»  
Article 2  
Es modifica l'article 10 de l'Orde de 16 de gener de 2008, de la conselleria d'Agricultura, Pesca i alimentació, que passa a tindre la redacció següent:  
«Article 10. Règim d'ajudes  
1. Els cedents percebran, fins a arribar a la jubilació definitiva i, com a màxim, fins al dia en què faran els 65 anys d'edat:  
a) Una indemnització anual, l'import de la qual es fixara anualment, i que variara segons que el cedent siga:  
- Cedent amb cònjuge a càrrec  
A l'efecte previst en este article, s'entendrà que hi ha cònjuge a càrrec del beneficiari quan convisca amb este i en depenga econòmicament. No hi haurà dependència econòmica quan el cònjuge exercisca activitat remunerada, per compte propi o d'altres, o perceba pensió del sistema de la Seguretat Social, prestació o subsidi de desocupació o qualsevol altra prestació pública anàloga.   
- Cedent sense cònjuge a càrrec  
- Cedent el cònjuge del qual cessa com a treballador de l'explotació.   
b) Una prima anual complementària per hectàrea tipus que transmeta o cedisca de l'explotació. Si el cedent transmet en propietat el 100 per cent de la seua propietat en l'explotació, percebrà un 20 per cent més en la prima anual complementària per hectàrea tipus.  
El període total d'ajudes per jubilació anticipada no podrà superar els quinze anys.   
2. Quan una explotació siga transferida per diversos cedents, els imports d'indemnització anual i prima complementària, previstos en l'apartat 1, es repartiran entre ells proporcionalment a la seua coparticipació en l'explotació.  
3. Els treballadors que s'acullen a les ajudes percebran una indemnització anual l'import de la qual es fixarà anualment. Esta indemnització anual la podran percebre fins a arribar a la jubilació definitiva i com a màxim fins al dia en què faran els 65 anys d'edat. Només es concedirà indemnització a un treballador per explotació, i tindran preferència els treballadors per compte d'altres sobre els familiars i dins d'ells, si n'hi ha més d'un, el més antic, i en el cas d'igualtat, el de més edat.  
4. Els cedents que transferisquen la seua explotació a cessionaris que siguen entitats per al cultiu i explotació en comú, les quantitats a percebre podran ser augmentades en un percentatge que es fixara d'acord amb les quanties pressupostàries.   
Les quanties previstes no superaran de cap manera els límits establits en l'annex del Reglament (CE) núm. 1698/2005, del Consell.»  
DISPOSICIÓ FINAL  
Esta orde entrarà en vigor el mateix dia que es publique en el Diari Oficial de la Comunitat Valenciana.   
València, 25 de febrer de 2008  
La consellera d'Agricultura, Pesca i Alimentació,  
Maritina Hernández Miñana